**ELŐTERJESZTÉS**

Bonyhád Város Önkormányzata Képviselő- testületének 2020. szeptember 3-i

rendes/rendkívüli testületi ülésére

|  |  |
| --- | --- |
| Tárgy: | Tájékoztató Bonyhád Város Önkormányzati Képviselő-testülete 2020. évi gazdálkodásának I. félévi helyzetéről |
| Előterjesztő: | Filóné Ferencz Ibolya polgármester |
| Előterjesztést készítette: | Fauszt Józsefné pénzügyi osztályvezető  Palkó Roland költségvetési csoportvezető |
| Előterjesztés száma: | 66. sz. |
| Előzetesen tárgyalja: | Pénzügyi Bizottság, Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Jelen előterjesztés keretében adunk tájékoztatást Bonyhád Város Önkormányzati Képviselő-testülete 2020. évi gazdálkodásának I. félévi helyzetéről.

A tájékoztató benyújtására jogszabályi kötelezettség nincs, azt a Képviselő-testület 2020. évre vonatkozóan elfogadott munkaterve alapján terjesztjük elő.

Az előterjesztés célja, hogy a Képviselő-testület számára összességében és kiemelt előirányzatonként bemutassa a költségvetési rendeletben szereplő előirányzatok teljesítésének első félévi alakulását, az önkormányzati projektek helyzetét. A tájékoztató az idei évben fontos abból a szempontból is, hogy bemutassuk a 40/2020. (III.11.) Kormányrendelettel elrendelt, majd a 282/2020. (VI.17.) Kormányrendelettel megszüntetett veszélyhelyzet, valamint a veszélyhelyzetben a lakosság és a vállalkozások érdekében hozott polgármesteri döntések milyen hatással voltak az önkormányzat, valamint intézményei költségvetési gazdálkodására.

**1. Általános indoklás**

Bonyhád Város Önkormányzati Képviselő-testülete Bonyhád Város 2020. évi költségvetését az 2/2020. (II.14.) önkormányzati rendeletével (továbbiakban: Rendelet) fogadta el, melynek módosítására az év során nem került sor.

A tájékoztató Bonyhád Város Önkormányzata, intézményei 2020. június 30-i időponttal zárt könyvelési anyagaiból készült. A teljesítési adatokat a költségvetés szerkezeti rendjének megfelelően mutatjuk be.

A Rendeletben foglalt előirányzatok teljesítésének alakulására a kialakult járványhelyzet befolyással volt. Az intézményekben bevezetett látogatási tilalom működési kiadások - főképp a dologi, fenntartási kiadásoknál - megtakarításokat eredményezett, a bevételek tekintetében pedig bevételi elmaradást idézett elő. Fontos kiemelni azt, hogy Bonyhád Város Önkormányzata a személyi juttatásokra vonatkozóan korlátozó intézkedést nem hozott, nem került sor sem munkaidő, sem bércsökkentésre. A közalkalmazottak és köztisztviselők besorolás szerint illetményeiket maradéktalanul megkapták.

Fenti indokok következtében a működési kiadások az időarányos szinthez képest alacsonyabb mértékben teljesültek.

A működési kiadások finanszírozásához szükséges források érkezése folyamatos volt, így az előző évi pénzmaradvánnyal együtt biztosították azt, hogy a költségvetés tervezett kiadásai teljesíthetők legyenek.

Ennek megfelelően a költségvetés működési bevételei és kiadásai között az egyensúly a költségvetésben, majd azt követően a félév folyamán is fennállt.

A költségvetésben kiemelt feladatként nevesítettük a projektek megvalósítását, a kivitelezési és egyéb szerződésekben rögzített ütemek szerinti kifizetésekhez a források biztosítását.

A beszámoló készítésének időpontjában az aláírt támogatói okirattal rendelkező pályázatok, egyedi kérelem alapján bonyolítható projektek száma 21, míg a megítélt támogatás összege 5. 882.042.883.- Ft.

A projektek megvalósítása, azok helyzete 2020.06.30-án az alábbi:

|  |  |  |  |  |  |
| --- | --- | --- | --- | --- | --- |
| Projektazonosító | Projekt címe | Támogatás intenzitás | **Státusz 2020.06.30-ig** | Támogatott összeg | **Beszámolóig terjedő időszakra vonatkozó kiegészítés** |
| 1048/2019. (II.18.) kormányhatározat | Sportinfrastruktúra fejlesztési célú támogatás | 100 % | Perczel u. 44. Lánykollégium - a kivitelezés 30% -os készültségi fokon áll. A Városi Sporttelep közbeszerzési eljárása sikeresen lezártult, a kivitelező, SZ+C Stúdió Kft. A kivitelezés készültségi foka 30%. A Támogató EMMI felé a szakmai előrehaladásra vonatkozó beszámoló benyújtása határidőben megtörtént. | 1 567 180 000 | Perczel u. 44. Lánykollégium - a kivitelezés 40% -os készültségi fokon áll. A Városi Sporttelep közbeszerzési eljárása sikeresen lezárult, a kivitelező, SZ+C Stúdió Kft. A kivitelezés készültségi foka 50%. |
| Országos labdarúgó pályaépítési program | Műfüves nagypálya építése Bonyhádon | 67% | A nagypálya méretű műfüves focipálya és kiegészítő elemek beruházásra Együttműködési megállapodást kötöttünk az MLSZ-szel. | 154 000 000 | A nagypálya méretű műfüves focipálya és kiegészítő elemek beruházásra az MLSZ-szel 2020.06.30-án megkötött együttműködési megállapodást együttesen módosítottuk |
| TOP-1.1.1-15-TL1-2016-00004 | A bonyhádi iparterület fejlesztése | 100 % | A kivitelezővel a vállalkozási szerződés aláírása megtörtént, a kivitelezés 20%-os készültségi fokon. | 480 000 000 | A projektmenedzsment a szakmai és pénzügyi beszámolókat a szerződésnek megfelelően nyújtja be a Támogatónak. A Támogató elfogadta és jóváhagyta a közbeszezrési eljárást és a csökkentett műszaki tartalmat.A kivitelezés 30%-os készültségi fokon áll. |
| TOP-1.1.3-15-TL1-2016-00006 | Agrárlogisztikai Központ létesítése Bonyhádon | 100 % | Csökkentett műszaki tartalmú tervdokumentáció alapján a kivitelezővel a vállalkozási szerződés aláírása megtörtént, a munkaterületet átadtuk a kivitelező BÁTÉPKER Kft-nek. | 450 000 000 | A kivitelezés a 10%-os készültségi fokot elérte. A Támogató a közbeszerzési eljárást ellenőrizte, jóváhagyta. A támogatási szerződés módosítása folyamatban van. |
| TOP-1.3.1-TL1-2016-00001 | Közút Nonprofit Zrt-vel közösen (SPAR körforgalom) | 100 % | A kivitelezés készültségi foka 100%-os | 280 000 000 | A projekt záró elszámolása folyamatban van. |
| TOP-2.1.3-15-TL1-2016-00047 | Záportározó építése és csapadékvíz rendezése Bonyhádon | 100 % | A kivitelezés lezárult. | 229 665 900 | A projektben kötelező szemléletformáló programok végrehajtása folyik. |
| TOP-3.2.1-16-TL1-2018-00002 | „Önkormányzati épületek energetikai korszerűsítése Bonyhádon” | 100 % | A Bonycom Nkft, mint kivitelező a Szakiskola tekintetében 60%-os készültségi fokon áll, az Ifjúsági étterem munkálatai előkészítés alatt. | 400 000 000 | A kivitelező, Bonycom Nkft a Szakiskola tekintetében 100%-os készültségi fokon áll, az Ifjúsági étterem munkálatai 30%-os készültség alatt. |
| TOP-5.1.2-15-TL1-2016-00001 | Helyi foglalkoztatási együttműködések: Bonyhádi Paktum | 100 % | A projekt 2020.02.29-én zárt, a projekt végére vállalt indikátor mutatók teljesültek, pénzügyi zárás folyamatban. | 250 000 000 | A projekt pénzügyi és szakmai zárása folyamatban van. |
| TOP-5.3.1-16-TL1-2017-00001 | #BONYHÁDÖSSZEKÖT A helyi identitás és kohézió erősítése | 100 % | A projekt megvalósítás alatt. | 30 430 316 | A projekt megvalósítás alatt. |
| TOP-7.1.1-16-2017-00102 | **CLLD** - A BONYHÁDI HELYI KÖZÖSSÉG HELYI KÖZÖSSÉGI FEJLESZTÉSI STRATÉGIÁJÁNAK MEGVALÓSÍTÁSA | 100 % | A kedvezményezett, Bonyhádi Közös Önkormányzati Hivatal az ERFA és ESZA támogatású, 212,5 millió Ft összegű helyi felhívásokat megjelentette, a helyi pályáztatást és bírálatot lefolytatta. A helyi szervezetek a támogatási kérelmeket az Európai Uniós támogatások felhasználására létrehozott monitoring felületre ( EPTK.FAIR.GOV.HU) feltöltötték. | 37 500 000 | A kedvezményezett, Bonyhádi Közös Önkormányzati Hivatal, a helyi támogatású projektek megvalósítását támogatja, képzéseket tart, információt, ügyfélfogadást biztosít. A helyi programok népszerűsítésére működteti a hacs.bonyhad.hu oldalt. |
| TOP-7.1.1-16-H-ERFA-2019-00239 | Solymár Imre Városi Könyvtár és park közösségi tér infrastrukturális fejlesztése | 100 % | Solymár Imre Városi Könyvtár és park közösségi tér infrastrukturális fejlesztése c. pályázat záró elszámolás alatt. | 54 755 545 | Solymár Imre Városi Könyvtár és park közösségi tér infrastrukturális fejlesztése c. pályázat záró elszámolás alatt. |
| TOP-7.1.1-16-H-ERFA-2019-00303 | Perczel Mór Pihenőpark építése Bonyhádon | 100 % | A kedvezményezett, Bonyhádi Sportcentrum, Pihenőpark projektjére a kivitelezés folyamatban van. | 74 411 122 | A kedvezményezett, Bonyhádi Sportcentrum, Pihenőpark projektjére a kivitelezés folyamatban van. A kivitelezés 25%-os készültségen van. |
| KEHOP-2.2.1-15-2015-00005 | Észak és Közép Dunántúl szennyvízelvezetési és-, kezelési fejlesztés 4. (ÉKDU 4.) Bonyhád és agglomerációját ellátó új szennyvíztelep építése | 100 % | A szennyvíztelep beruházás elkészült, 2020. áprilisától a fél éves próbaüzem elkezdődött. A csatornahálózat rekonstrukció projektelem kivitelezése folyamatban van. | 1 799 100 000 | A fél éves próbaüzem folyamatban van. A csatornahálózat rekonstrukció projektelem kivitelezése lezárult. |
| Bethlen Gábor Alap | Testvér-települési együttműködések 2020. | 100 % | 2020. évi pályázat támogatott. | 2 000 000 | A támogatói Okiratot és a a támogatási összeget megkapta a város. Felhasználása a COVID-19 korlátozásaira tekintettel, de folyamatban van. |
| Bethlen Gábor Alap | Összetartozunk Bonyhádtól Madéfalváig és az Összetartozás Kupa - XXIII. Losonci István-emléktorna | 100 % | 2020. évi pályázatot benyújtottuk, megvalósítottuk 2020. 01.04-2020.01.07. között, elszámolása folyamatban van. | 3 000 000 | A támogatással való záró elszámolást határidőben beküldtük. |
| Önkormányzati feladatellátást szolgáló fejlesztések támogatása 2019 | József utca felújítása | 65% | A kivitelezés munkálatai 25%-os készültségi fokon állnak. | 30 000 000 | A kivitelezés munkálatai 50%-os készültségi fokon állnak. |
| Önkormányzati feladatellátást szolgáló fejlesztések támogatása 2020 | Kossuth Lajos u. felújítása az Árpád u - és régi vásártér közötti szakaszon | 65% | A támogatási kérelem és hiánypótlás benyújtása megtörtént. | 40 000 000 | Támogatói döntésre várunk. Szükséges önerő: 28.966.925,- Ft |
| Zsidó temető rekonstrukció II. | Bonyhád- Neológ Izraelita temető északi oldalán lévő támfal-kerítés és a felszíni vízelvezetés helyreállítása, illetve a kerítés mögé szivárgó víz rendezett kivezetése 26 méteres támfal és további 7,6 méter kerítés szakaszon | 100 % | A pályázati kiírás megjelent. | 20 000 000 | A támogatási kérelem és hiánypótlás benyújtása megtörtént. |
| Közművelődési érdekeltségnövelő támogatás | Vörösmarty Mihály Művelődési Központ eszközállományának bővítésére |  |  | 0 | A pályázati felhívás megjelent 2020.07.06. A támogatási kérelem és hiánypótlás benyújtása megtörtént. Vállalt önrész 1.000.000,- Ft |
| Járásszékhely múzeumok szakmai támogatása | A Völgységi Múzeum új, 90 m2-es raktárbázisának kialakítása (Szabadság tér 4.) | 100 % | A pályázati kiírás megjelent. | 5 000 000 | A támogatási kérelem és hiánypótlás benyújtása megtörtént. |
| NEMZ-BER-20-0194 | " Nemzetiségi célú beruházási, felújítási és karbantartási tevékenységek 2020. évi költségvetési támogatása" | 100 % | A németek kitelepítésének 75. évfordulójára készülő emlékmű környezetének kialakítása. Páláyzati összeg 2.000.000,- Ft | 0 | A támogatási kérelmet elutasítottták |
| Összesen: |  |  |  | **5 882 042 883** |  |

TOP-7.1.1- 16-H-102-2 „Élő város” - Helyi közösségi és kulturális innovatív programok, együttműködések támogatása program keretében Bonyhádi székhelyű szervezetek és azok a projektek megvalósításához szükséges forrást közvetlenül a Magyar Államkincstártól kapják, elszámolási kötelezettségük is önállóan áll fenn, mely szervezetek és projektek az alábbiak:

|  |  |  |  |  |
| --- | --- | --- | --- | --- |
| **Támogatói okirat száma / van** | **Támogatást igénylő neve** | **Támogatás intenzitás** | **Támogatási kérelem címe** | **Támogatott összeg** |
| **TOP-7.1.1-16-HESZA-2019-00999** | Bonyhádi Sportcentrum | 100% | Szabadidős és sportprogramok Bonyhádon | 8 000 000 Ft |
| **TOP-7.1.1-16-H-ESZA-2019-00988** | Solymár Imre Városi Könyvtár | 100% | Völgységi Könyvfesztivál | 4 000 000 Ft |
| **TOP-7.1.1-16-HESZA-2019-00985** | Colonia Alapítvány | 100% | Közösen Bonyhádért a Colonia Alapítvánnyal | 7 000 000 Ft |
| **TOP-7.1.1-16-H-ESZA-2019-01000** | Bukovinai Székelyek Országos Szövetsége | 100% | A Bukovinai Székelyek Országos Szövetségének hagyományos és új rendezvényei | 6 000 000 Ft |
| **TOP-7.1.1-16-H-ESZA-2019-00983** | Vörösmarty Mihály Művelődési Központ | 100% | Tarka Marhafesztivál | 18 500 000 Ft |
| **TOP-7.1.1-16-H-ESZA-2020-01423** | Vörösmarty Mihály Általános Iskola Gyermekekért Alapítvány | 100% | Egészségünkre! – Egészségnap nyilvánosan | 2 020 000 Ft |
| **TOP-7.1.1-16-H-ESZA-2019-01128** | Bonyhád-Hidas-Kismányoki Evangélikus Egyházközség | 100% | Bonyhádi nyári esték | 2 800 000 Ft |
| **TOP-7.1.1-16-H-ESZA-2019-01002** | Pór Apát Alapítvány | 100% | Nyitott szívvel - Ünnepi készület | 1 500 000 Ft |
| **TOP-7.1.1-16-H-ESZA-2019-00996** | Bonyhádi Német Önkormányzat | 100% | Sokszínű német kultúra Bonyhádon | 5 000 000 Ft |
| **TOP-7.1.1-16-H-ESZA-2019-00986** | ART-Kontakt Egyesület | 100% | Tánc-Színház- nevelés diákokkal diákoknak | 3 000 000 Ft |
| **TOP-7.1.1-16-H-ESZA-2019-00992** | Völgységi Múzeum | 100% | Múzeum Bonyhádért | 1 000 000 Ft |
| **TOP-7.1.1-16-H-ESZA-2019-00982** | Felvidékiek Egyesülete | 100% | Felvidékiek Találkozója | 3 500 000 Ft |
| **TOP-7.1.1-16-H-ESZA-2019-00984** | Bonyhádi Önkéntes Tűzoltó Egyesület | 100% | Lánglovagok és Katonai Hagyományőrzők Napja | 4 000 000 Ft |
| **TOP-7.1.1-16-H-ESZA-2019-00994** | MBM Sport és Szabadidő Egyesület | 100% | Kalandos Bonyhád | 2 500 000 Ft |
| **TOP-7.1.1-16-H-ESZA-2019-00995** | Havasi János Fúvószenekar Egyesület | 100% | Muzsikál a Város | 500 000 Ft |
| **TOP-7.1.1-16-H-ESZA-2019-00990** | Anonym Triatlon és Szabadidősport Egyesület | 100% | Közösen egy csapatban: utánpótlástól veterán sportolókig az egészséges életvitel szemléletének kialakítása | 2 000 000 Ft |
| **TOP-7.1.1-16-H-ESZA-2019-01012** | Laurus Alapítvány | 100% | Közösségek, randevúk | 2 500 000 Ft |
| **TOP-7.1.1-16-H-ESZA-2019-00978** | Atlétikai Club Bonyhád | 100% | Fussunk Össze Bonyhádon | 2 000 000 Ft |
| **TOP-7.1.1-16-H-ESZA-2019-01001** | Bonyhádi Varázskapu Bölcsőde és Óvoda | 100% | A nyughatatlan Alfák | 2 010 000 Ft |
| **Visszalépett** | Perczel Miklós Nemzetőr Bandérium Hagyományőrző Egyesület | 100% | Az 1848-49-es szabadságharc nemzetőrsége történetének, tevékenységének, helyi vonatkozásainak bemutatása | 1 000 000 Ft |
| **TOP-7.1.1-16-H-ESZA-2019-01003** | Bonyhádi Öregdiák Szövetség | 100% | BÖSZ Nap | 1 000 000 Ft |
| **TOP-7.1.1-16-HESZA-2019-01060** | Bontakozó Tehetségért Alapítvány | 100% | "Egészséghét, családi egészség és sportnap" | 2 000 000 Ft |
| **TOP-7.1.1-16-H-ESZA-2019-00998** | Német Nemzetiségi Kulturális Egyesület | 100% | Együtt a jövőért a német nemzetiségi hagyományok jegyében | 750 000 Ft |
| **TOP-7.1.1-16-H-ESZA-2019-00981** | Völgységi Tehetséggondozó Egyesület | 100% | Völgységi tehetséges diákok napja | 750 000 Ft |
|  |  |  | **Összesen:** | **83 330 000 Ft** |
|  |  |  |  |  |

A projektek megvalósítása a táblázatban szereplők szerinti volt, a kivitelezési munkák a szerződésekben rögzített ütemben bonyolódtak.

A projektek döntő részben előfinanszírozottak, a megkötött támogatási szerződések alapján a hozzá tartozó előlegek az önkormányzat elkülönített számláira megérkeztek, így a kiadások teljesítéséhez a forrás folyamatosan rendelkezésre állt.

Fentiek alapján a kiadások finanszírozása területén sem működési, sem fejlesztési oldalon nehézség nem volt, a gazdálkodás a félév során probléma mentes volt.

**2. A költségvetés előirányzatainak teljesülése**

A költségvetés eredeti előirányzatának összege 5.617.928.313.- Ft összegű volt, amely a félév során a saját hatáskörben végrehajtott előirányzat módosításokat követően 5.644.911.600.-Ft-ra változott. Az előirányzat növekménye 0,48 %-os mértékű, 26.983.287.- Ft összegű, mely növekmény döntő részben a központi bérintézkedések többletéhez biztosított forrás.

A félév során 3.055.501.930.- Ft bevétel képződött, és 1.644.341.429.- Ft kiadás merült fel.

A bevételek teljesítési mutatója 54,13 %, míg a kiadásoké 29,13 %.

Az előterjesztés 2. számú melléklete tartalmazza elkülönítetten a működési és fejlesztési bevételeket és kiadásokat. Úgy a működési, mind a fejlesztési bevételeknél az látszik, hogy a források időarányosan rendelkezésre álltak.

A kiadások mindkét csoportban alacsonyabb a teljesítési mutató azonban az időarányosnál, a működési kiadások teljesítési mutatója 40,01, míg a fejlesztéseké 20,43 %.

**2.1. Bevételek teljesítése**

A bevételi előirányzatok között jelentős összeget képviselnek az **önkormányzat részére járó központi költségvetési** források. A költségvetésben eredeti előirányzatként 878.655.578.- Ft került megtervezésre, amelyhez a félév során az alábbi jogcímeken érkeztek kiegészítések: a.) Bérkompenzáció: 534.269.- Ft

b.) Ágazati pótlék 19.864.302.- Ft

c.) Kulturális illetménypótlék 2.790.829.- Ft

d.) 2019. évi áll. tám. elszámolás többlete 2.104.609.- Ft

Az ismertetett évközi támogatásokat követően a módosított előirányzat 903.949.587.- Ft-ra emelkedett, az utalt központi források a módosított előirányzat 58,33 %-át képezik. Az érkezett támogatás az egyszeri támogatások egyszeri utalása miatt magasabb az időarányos mértéknél.

Az állami támogatások között a közös hivatal működésének támogatását a 2020. január 1-jén fennálló struktúra alapján kellett megtervezni, melyhez tartozóan a költségvetés elfogadását követően új felmérés alapján állami támogatás növekmény kapcsolódott. Az előirányzat emelésre nem volt mód, az utalás azonban az emelt összeg alapján történt.

**Államháztartáson belüli működési támogatásként** az 165.865.930.- Ft, az előirányzat növekménye 850.000.- Ft volt. A növekmény a Solymár Imre Városi Könyvtár esetében pályázatból, az önkormányzat esetében köztemetés költségeinek megtérítéséből származik.

Az önkormányzat bevételei a 3. számú melléklet bevételek fejezete 135. és a 206. címei alatt találhatók meg jogcímenként.

A Völgységi Önkormányzatok Társulása az adminisztratív feladatok ellátásához hozzájárulást utal, amely tervezet szintjén 5.920.000.- Ft összegű. Ehhez tartozóan a tényleges kiadások egy félévre jutó összegeként a Társulás 3.044.171.- Ft-ot utalt.

A Magyar Államkincstár a bonyhádi helyi közösség helyi közösségi fejlesztési stratégiája megvalósítása kapcsán a Közös Önkormányzati Hivatal igénylése alapján 6.084.486.- Ft-ot utalt.

A közös hivatalhoz január 1-jén csatlakozott Bátaapáti és Mórágy Község Önkormányzata. A községekben foglalkoztatott hivatali dolgozó béréhez az önkormányzatok az állami támogatáson felül hozzájárulást fizetnek, melyek közül egy önkormányzat a félév végéig, a másik július hónap folyamán rendezte az első félévre jutó hozzájárulását.

A Nemzeti Egészségbiztosítási Alapkezelő az iskolafogászati ellátáshoz 7.699.500.-Ft-ot, míg a 2. számú háziorvosi körzet működéséhez 5.875.000.- Ft-ot utalt.

Mint az önkormányzatok működési támogatásainál már részben ismertettük nem volt tervezhető a közös hivatalhoz 2020. január 1-jétől csatlakozó települések utáni állami támogatás. Ennek számított összegét a költségvetés egyensúlyának megtartása érdekében államháztartáson belüli pénzeszköz átvételként terveztük meg. Tekintettel arra, hogy a kiegészítő állami támogatás elszámolása a központi források között, nem ezen a jogcímen szerepel, az átvett pénzeszköz előirányzat zárolására, az önkormányzatok működési támogatási előirányzatának egyidejű emelésére van szükség, melyet a költségvetési rendelet módosítási javaslatában feltüntettünk.

Az óvodák fenntartására kötött megállapodás alapján a Bonyhádi Varázskapu Bölcsőde és Óvodához Izmény, Kisvejke, Kisdorog, Váralja Községek óvodái tartoznak. Az Önkormányzatok közül kettőnek áll fenn fizetési kötelezettsége az évre vonatkozóan, azonban utalásra a félév végégi egyikük esetében sem került sor.

A közfoglalkoztatáshoz átvett pénzeszközként az előző évében megkötött 5 támogatási szerződéshez tartozóan 3.508.000.- Ft-ot terveztünk. A félév során további támogatói okiratok kerültek aláírásra.

Az igénylések havonta megtörténtek, az érkezett összeg 8.430.621.- Ft.

Az előző évi autómentes nap megvalósításának költségeihez pályázat útján 850.000.- Ft érkezett.

A **felhalmozási támogatások** jogcímeit a 3. melléklet a 225. címe tartalmazza.

Ennek eredeti előirányzat szerinti összege az alábbi tételekből tevődött össze:

- KEHOP-2.2.1 Szennyvíz-elvezetés és –tisztítás, szennyvízkezelés program keretében „Bonyhád és agglomerációs térségének szennyvíztisztítása, új szennyvíztelep megvalósítására projekthez tartozóan 454.803.069.- Ft.

- TOP-1.1.3-15 számú, az agrárlogisztikai központ létesítése Bonyhádon pályázati célhoz 421.860.763.- Ft.

- TOP-2.1.3-15 számú, záportározó építése és csapadékvíz rendezése Bonyhádon projektre 2.214.760.- Ft.

- TOP-7.1.1-16. program keretében 557.457.- Ft.

- TOP-3.2.1-16. számú, az önkormányzati épületek energetikai korszerűsítése pályázathoz 4.000.000.- Ft.

- TOP- 7.1.1-16. projekt alapján játszótér létesítésére 74.411.122.- Ft.

- 1048/2019. (II.18.) Kormányhatározatban a Sportinfrastuktúra fejlesztésére nevesítve 1.000.000.000.- Ft.

A tervezett források közül a félév végéig aTOP-1.1.3-15 számú, az agrárlogisztikai központ létesítése Bonyhádon pályázati célhoz tartozó támogatás érkezett meg teljes egészében.

A **közhatalmi bevételek** közé az önkormányzat által beszedett adók, így a gépjárműadó, a helyi adók, pótlékok, bírságok, a termőföld bérbeadásából származó adók tartoznak.

A 2020. évre vonatkozó tervezett, valamint a 2019. és a 2020. év első félévi teljesítési adatait az alábbi táblázat mutatja be:

adatok Ft-ban

|  |  |  |  |
| --- | --- | --- | --- |
| Megnevezés | 2019. I. félévi tényleges bevétel | 2020. évi tervezett bevétel | 2020. I. félévi tényleges bevétel |
| Gépjárműadó | 26 316 890 | 52 500 000 | 565.396 |
| Termőföld bérbeadásából származó adó | 82 335 | 100.000 | 76.411 |
| Magánszemélyek kommunális adója | 27 354 626 | 57 000 000 | 27.309.869 |
| Idegenforgalmi adó | 268 800 | 800 000 | 387.300 |
| Helyi iparűzési adó | 218 502 336 | 625.000 000 | 272.493.598 |
| Talajterhelési díj | 202 800 | 200 000 | 94.800 |
| Egyéb közhatalmi bevételek | 419 322 | 1.000 000 | 481.104 |
| **Közhatalmi bevételek összesen:** | **273 147 109** | **736.600.000** | **301.408.478** |

adatok Ft-ban

A helyi adókbólszármazó bevételek az önkormányzat saját bevételét növelik. Az önkormányzati adóhatóság által beszedett központi adók(gépjárműadó, talajterhelési díj, a termőföld bérbeadásából származó jövedelemadó, adók módjára behajtandó közigazgatási bírságok) eltérő mértékben, szintén az önkormányzat bevételeit gyarapítják.

A félévi adóbevételek alakulását a járványhelyzet kihirdetését követő jogszabályi változások jelentősen befolyásolták.

A 92/2020. (IV.6.) Kormányrendelet 4 §-a alapján a gépjárművek után a települési önkormányzatot az általa 2020. évben beszedett gépjárműadó nem illeti meg, az a járvány elleni védekezési alap fejezet bevételét képezi. Az előirányzat zárolását a 117/2020. (IV.15.) határozat tartalmazta, mely előirányzat költségvetési rendeleten való átvezetése jelen ülés keretében a költségvetési rendelet módosítása napirend keretében kerül sor. A gépjárműadó címén a táblázatban szereplő 565.396.- Ft összeg a 2019. évhez tartozik, így az az Önkormányzatnál marad.

A termőföld bérbeadásából származó jövedelemadó volumene az önkormányzati bevételeken belül nem számottevő. Fizetési kötelezettsége a kifizetőnek van abban az esetben, amennyiben a magánszeméllyel a földterület használatára vonatkozó bérleti szerződés időtartama 5 évnél rövidebb. A bérleti díjak fizetése az előző év végén, a levont így az adó az év elején megfizetésre került, emiatt a bevétel tekintetében az összeg változására nem lehet számítani.

A magánszemélyek kommunális adója esetében a félév végéig realizált összeg az előző évi teljesítési adathoz, valamint az előirányzathoz viszonyítva is megfelelő. Az adónem esetében az év végi behajtási cselekményekkel a bevételi terv teljesíthető.

Az iparűzési adóra vonatkozóan a 140/2020. (IV.21.) Kormányrendelet hozott a korábbi évekhez képest új, a bevételek időbeli alakulását befolyásoló új szabályt. Eszerint az adózó az e rendelet hatálybalépésének napja és 2020. szeptember 30-a között esedékessé váló éves és soron kívüli helyi iparűzési adóbevallás-benyújtási kötelezettségét és az ezzel egyidejűleg teljesítendő adófizetési kötelezettségét, valamint a következő adóelőleg-fizetési időszakra szóló adóelőleg bevallás benyújtási kötelezettségét 2020. szeptember 30-ig teljesítheti. A Kormányhatározat az országban működő valamennyi vállalkozás megsegítését szolgálja.

Tapasztalatunk helyi szinten az, hogy a vállalkozások e számukra kedvező szabályt alkalmazzák, élve ezzel a lehetőséggel nagyobb részük a 2019. évre vonatkozó bevallást a szeptember 30-i határidőre fogja benyújtani. Az előző évhez számított későbbi határidő szerinti bevallások még a szeptember 15-i fizetési kötelezettségre is hatással vannak. Az ismertetett tények alapján így az adónem bevételét nem lehet számítani, vélelmezni.

A talajterhelési díjak volumene évek óta csökkenő tendenciát mutat, a jelenleg díjat fizetők közül folyamatosan emelkedik azok száma, akik a rendelkezésre álló közcsatornára rákötnek.

Az egyéb közhatalmi bevételek összege a pótlékok és bírságok összegét tartalmazza, mely esetében a befolyt bevétel összege az időarányos összeg közelében van.

Az adóbevételek a gépjárműadó nélkül számított előirányzathoz viszonyítva 44,06 %-ban teljesültek.

Az önkormányzat és az intézmények **működési bevételi** terve 277.979.000.- Ft összegű amely 36,84 %-os mértékben, 102.408.513.- Ft összegben teljesült, amely intézményenként az alábbi:

adatok Ft-ban

|  |  |  |  |
| --- | --- | --- | --- |
| **Megnevezés** | **Módosított előirányzat** | **Teljesített bevétel** | **Teljesítés %-a** |
| GESZ | 50 328 000 | 15 386 213 | 30,57 % |
| Varázskapu Bölcsőde és Óvoda | 12 507 000 | 5 248 893 | 41,97 % |
| Vörösmarty Mihály Művelődési Központ | 10 000 000 | 3 792 832 | 37,93 % |
| Solymár Imre Városi Könyvtár | 1 050 000 | 524 602 | 49,96 % |
| Völgységi Múzeum | 850 000 | 240 973 | 28,34 % |
| Bonyhádi Sportcentrum | 34 797 000 | 6 225 750 | 17,89 % |
| Bonyhádi Közös Önkormányzati Hivatal |  | 6 563 | - |
| **Intézmények összesen** | **109 532 000** | **31 425 826** | **28,69 %** |
| Bonyhád Város Önkormányzata | 168 447 000 | 70 980 687 | 42,14 % |
| **Működési bevétel összesen** | **277 979 000** | **102 406 513** | **36,84 %** |

A teljesített bevételből 31.425.826.- Ft az önkormányzati intézményeknél és a Közös Önkormányzati Hivatalnál, míg a fennmaradó 70.980.687.- Ft az önkormányzatnál keletkezett.

Az intézményi bevételek a gyermekétkeztetés térítési díjából, belépőjegyek árából, rendezvények bevételeiből, valamint bérleti díjból származik.

Az érkezett működési bevételek összege - egy intézmény kivételével - valamennyi intézménynél alacsonyabb egyrészt az időarányos szintnél, másrészt az előző évi bevételnél.

Étkezést biztosító intézményeknél, így a GESZ-nél, valamint a Varázskapu Bölcsőde és Óvodánál veszélyhelyzet kihirdetését követően az étkeztetés időlegesen leállt, a későbbiekben újraindult a szolgáltatást igénylők részére, mely létszám lényegesen alacsonyabb volt a teljes módú működéshez viszonyítva. E két intézménynél a bevételek alacsonyabb volumenét eredményezi az is, hogy az eszközök használatáért fizetett bérleti díjak a vészhelyzet ideje alatt csökkentésére kerültek a 111/2020. (IV.14.) határoz alapján.

A Gazdasági Ellátó Szervezet esetében a tervadat a meglévő szerződés alapján tartalmazta a Petőfi Sándor Gimnáziumban biztosított gyermek étkeztetés bevételeit is, melyet szeptember 1-jétől kezdődően már nem az önkormányzat biztosítja.

A bevételek alacsonyabb összegét eredményezi továbbá az intézményeknél elrendelt látogatási tilalom is.

A Sportcentrum intézménye esetében a bevételek egy része a váraljai táborhoz kapcsolódnak, így a bevételek júliusban érkeztek.

A teljesítési adatok alapján a működési bevételi előirányzatok csökkentése indokolt, melyre vonatkozóan a Rendelet módosításában 27.739.000.- Ft összegben teszünk javaslatot.

Az önkormányzat bevételei között tulajdonosi bevételként került 60.100.000.- Ft tervezésre, amely a félév végén 24.494.027.- Ft-ban teljesült. A lakbérek esetében az 1/2020. (I.24.) önkormányzati rendelet alapján május 1-jétől kezdődően emeléssel számoltunk.

A veszélyhelyzet idején azonban a polgármester a 7/2020. (III.26.) önkormányzati rendeletével a lakbéremelésről szóló rendeletet hatályon kívül helyezte, így lakbérek május 1-jei emelésére nem került sor, előirányzat zárolási javaslat az előző szakaszban leírtak szerint.

Fentiek mellett a polgármester a közterület használati díjak csökkentésétől a 8/2020. (IV.1) rendeletben, az "Ablonczy ház"-ban bérlők bérleti díjának csökkentéséről a 67/(III.26.) határozatban , míg a taxiállomások bérleti díjának csökkentéséről a 91/ 2020. (IV.1.) határozatban döntött. Valamennyi döntés a vállalkozások működőképességének megőrzését szolgálta.

A tulajdonosi bevételek között 2.000.000.- Ft osztalék tervezésére került sor, melyet a GABO Kft-től, valamint az ÉMÁSZ Nyrt-től terveztünk realizálni.

Bonyhád Város Önkormányzata 1996. évben 2.170.000.- Ft értékű kárpótlási jegy beváltásával 487 db ugyanazon névértékű részvényhez jutott. A részvények értéke az évek során folyamatosan emelkedett, a 10.000.- Ft értékű részvény 31.200.- Ft-os árfolyamértéken került beváltásra. Az évek során emellett az önkormányzat éveken keresztül 600.000 - 800.000.- Ft/év osztalékban részesült. A részvények beváltására központi rendelkezés alapján azt követően került sor, hogy az E.ON Hungária Zrt. vételi jogot gyakorolt az Émász Nyrt. részvényeire, emiatt osztalék a vállalkozástól nem érkezett. Az értékesítés során a névértéken felül 12.906.387.- Ft árfolyamnyereség érkezett.

A GABO Kft a június 30-i taggyűlést követően július hónapban 1.500.000.- Ft összegű osztalékot utalt.

A Mezőföldvíz Kft 23.914.000.- Ft összegű bérleti díja az év végén, míg a földbérleti díjak számlázása, a bevételek beszedése szeptember hónap folyamán esedékes. A közterület használati díjak számlázása félévente történik, e területen is sor került a használati díj csökkentésére.

A bevételek között szerepel a naperőmű parkban keletkezett áram eladásából származó bevétel, amely 20.000.000.- Ft összegben került megtervezésre. E címen a 2019. novembertől 2020. április hónapig leszámlázott időszakhoz kapcsolódóan 8.536.757.- Ft bevétel érkezett. Nagyobb összegű bevétel a nyári időszak hónapjaihoz kapcsolódón lesz, így a bevételi terv várhatóan teljesülni fog. Az előterjesztés készítésének időpontjáig érkezett bevételek összege 18.082.208.- Ft.

**Felhalmozási bevételként** 16.000.000.- Ft-ot terveztünk. A félév során azonban ingatlan értékesítésre nem került sor. A bevételek között kimutatott összeg az előző szakaszban részletezett részvény névértékét tartalmazza, mint részesedés értékesítési bevétel.

**Működési célú átvett pénzeszközként** a Bethlen Gábor Alapkezelő Zrt-től az "Összetartozunk Bonyhádtól Madéfalváig" projekthez tartozóan 3.000.000.- Ft érkezett. E bevételi csoportban van kimutatva a veszélyhelyzethez kapcsolódóan a vállalkozások és a lakosság által utalt 5.692.311.- Ft összegű támogatás is.

A felhalmozási célú, 59.627.- Ft összeg a korábbi lakásvásárláshoz nyújtott kölcsönök törlesztéséből keletkezett.

**Finanszírozási bevételek** között az önkormányzat és intézményei, valamint a pályázati támogatások együttes, előző évi maradványa szerepel, amely 1.351.813.505.- Ft összegben igénybevételre került az alábbiak szerint:

- intézmények és a közös hivatal maradványa 8.966.706.- Ft

- önkormányzat maradványa 374.612.966.- Ft

- pályázatok maradványa 7 projekthez tartozóan 1.194.000.962.- Ft

**2.2. Kiadások teljesítése**

A 2020. évi költségvetés módosított előirányzatának összege - a csatolt mellékletek adatai alapján - 5.644.911.600.-Ft. A teljesített kiadás 1.644.341.429.- Ft összegű, amely 29,13 %-os mértékű felhasználásnak felel meg.

Ezen belül a működési és a fejlesztési **kiadások** előirányzatai és azok teljesítése a csatolt 2. melléklet szerint az alábbiak szerint alakult:

adatok Ft-ban

|  |  |  |
| --- | --- | --- |
|  | **Működési kiadások** | **Fejlesztési kiadások** |
| Eredeti előirányzat | 2 335 463 209.- | 3 282 465 104.- |
| Módosított előirányzat | 2 361 397 621.- | 3 283 513 979.- |
| Teljesített kiadás | 969 328 957.- | 675 012 472.- |
| Teljesítés %-a | 41,04 % | 20,55 % |
| Kiadások aránya az összes kiadáshoz viszonyítva | 58,95 % | 41,05 % |

A teljesített kiadások közül a működési kiadások módosított előirányzathoz viszonyított teljesítési mutatója magasabb, 41,04 %-os, míg a fejlesztések esetében ez a mutató 20,55 %-os mértékű.

Az előterjesztés 3. sz. melléklete a 102. címtől kezdődően tartalmazza intézményenként és kiadási jogcímenként az előirányzatokat, azok teljesítését.

A működési költségvetés keretei esetében az látszik, hogy a teljesítési mutatók minden intézmény esetében a félévi szint alatt maradnak. A Rendelet módosításában a kiadásokat is érintő, egyes esetekben jelentős összeget képező előirányzat-módosításra teszünk javaslatot.

Fejlesztések esetében a pályázatokhoz, valamint az egyedi kérelemhez tartozó kiadások a projektek előre haladásával összegfüggésben merülnek fel az év további részében magasabb összeggel, így e területen jelenleg alacsony összegű és mértékű az elszámolt kiadás.

**Személyi juttatásra** 784.341.000.- Ft-ot terveztünk, amely a bérkompenzáció, ágazati pótlék címén együttesen 4.996.473.- Ft-tal emelkedett. Az elszámolt kiadások összege 381.279.962.- Ft, amely 48,3 %-os teljesítésnek felel meg.

A veszélyhelyzet e kiadási csoport teljesítési adataira kismértékben volt hatással.. Az elmaradt rendezvények, a hozzá kapcsolódó és az egyéb megbízási díjak nem merültek fel, ezáltal egyes intézményeknél személyi juttatás maradvány keletkezett.

Az álláshelyek számában sem volt a félév során változás.

A közfoglalkoztatás esetében a költségvetés elfogadásakor 5 szerződéssel rendelkeztünk.

|  |  |  |  |  |
| --- | --- | --- | --- | --- |
| Sorszám | Foglalkoztatás időtartama | Létszám | Fogl. idő | Támogatás mértéke |
| 1. | 2020.01.01-2020.02.29. | 22 | 8 | 70 % |
| 2. | 2020.01.01-2020.02.29. | 4 | 8 | 70 % |
| 3. | 2020.01.01-2020.02.12. | 5 | 8 | 100 % |
| 4. | 2020.01.01-2020.01.25. | 4 | 8 | 100 % |
| 5. | 2020.01.01-2020.05.05. | 1 | 8 | 100 % |
| 6. | 2020.01.01-2020.02.06. | 13 | 8 | 100 % |
| **7.** | 2020.03.16-2020.12.31 | 21 | 8 | 70 % |
| **8.** | 2020.06.11-2020.07.14 | 1 | 8 | 100 % |

Ezt követően további támogatási szerződések megkötésére került sor, amelyek támogatás intenzitása 100, illetve 70 %-os mértékű.

Az intézmények és a közös hivatal közül egy intézmény esetében van indokolhatóan magasabb teljesítési mutató az 50 %-os mértéknél, a többi intézménynél a teljesítési mutatók 50 % alatt maradnak, a bérelőirányzatok elégségesek. A feladat elmaradáshoz kapcsolódó előirányzat zárolásra a Rendelet módosításában teszünk javaslatot.

**Munkaadókat terhelő járulékok** és szociális hozzájárulási adóra 144.172.881.- Ft áll rendelkezésre, amelynek terhére 68.533.329.- Ft került elszámolásra, amely 47,54 %-os mértékű igénybevételnek felel meg.

**Dologi kiadásokra** 255.866.616.- Ft összegű kiadás merült fel, amely a módosított előirányzathoz viszonyítva 27,3 %-os mértékű felhasználásnak felel meg.

A kiadások alakulását a vírushelyzet erősen befolyásolta. Az intézmények látogatási tilalmának elrendelése a tervezettnél alacsonyabb kiadásokat eredményezett az energia, a szakmai anyagok esetében. Emellett a karbantartásokra, javításra, festésre rendelkezésre álló források is időlegesen megmaradtak, mivel ezen munkák sem voltak a félév végéig elvégezhetők. Az elmaradt munkák egy részére a második félévben sor kerül, további része pedig áthúzódik a következő évre. A számszerűsíthető maradványok ellenére dologi kiadások előirányzatának zárolására jelenleg nem teszünk javaslatot, tekintettel arra, hogy ezek összege most nem határozható meg pontosan. Jelentősen több kiadás merült fel viszont a fertőtlenítő, takarító és tisztítószerek beszerzéséhez tartozóan.

Az óvoda és a GESZ intézményénél szükségessé válik a bevételek mellett a vásárolt élelmezés kiadásainak korrekciója, melyet szintén a Rendelet módosítási javaslat tartalmaz. A teljesítési mutatók 18,83-30,3 %-os tartományban mozognak az intézményeknél, 47,05 %-os a közös hivatalnál.

Az Önkormányzat dologi kiadása teljesítési mutatója 27,96 %-os mértékű.

A kiadások között az intézményektől eltérően nincsen nagy volument képező maradvány az energia költségek esetében, folyamatos volt a közvilágítási szolgáltatás, a városháza épülete folyamatosan működött.

A tervezetthez képest időarányosan kevesebbet fordítottunk utak, járdák karbantartására, az utak kátyúzása, a burkolatjelek festésére. E munkák ugyanis az év második félévre tolódtak át. A keret terhére az első félévben a Mikes, valamint a Fáy András utcai út süllyedések helyreállítására került sor.

A tervezetthez képest alacsonyabb kiadás merült fel az ingatlanok karbantartása, javítása jogcímeken, a dologi kiadások között tervezett, egyszeri feladatok is az év második részében jelentkeznek, így a közbeszerzési díjak, a Perczel Mór utca 5. épület részleges bontása, a viziközmű vagyon értékelésének kiadása, emellett az időseknapi rendezvény is az ősz folyamán kerül megrendezésre.

A helyi közösségi közlekedés a 2019. év IV., valamint a 2020. I. negyedévi kiadásaira az érvényes szerződésben szereplők szerint 11.373.000.- Ft-ot fordítottunk. Az év további részének kiadásai alacsonyabbak lesznek, tekintettel arra, hogy a közösségi közlekedés a 45/2020. (III.24.) határozat alapján 2020. április 1-jétől, a veszélyhelyzet fennállásáig, június 18-ig szünetelt.

Úgy az intézményi, mint az önkormányzati dologi kiadások alacsony teljesülése miatt az év utolsó rendelet módosítása során a kiadások összegét felül kell vizsgálni, az előirányzatokat alacsony teljesítés esetében zárolni kell.

**Ellátottak pénzbeli juttatásai** között a Bonyhád Város Önkormányzati Képviselő-testülete által a szociális igazgatás és szociális ellátás helyi szabályozásáról szóló 4/2015. (II.20.) rendeletében szabályozott juttatásokhoz tartozóan 10 jogcímen, együttesen 13.580.000.- Ft tervezésére került sor. Az előirányzatok összege 450.000.- Ft-tal megemelésre került a köztemetés költségeinek más önkormányzatok által megtérítendő összegével.

A juttatásokat, valamint a hozzá tartozó teljesítési adatokat a csatolt 3. melléklet kiadások fejezetének 360. címe tartalmazza.

Ennek alapján a rendelkezésre álló 14.030.000.- Ft előirányzathoz viszonyítva 6.158.030.- Ft kiadás merült fel. A kiadások összegét növeli még a más kiadási csoportban elszámolt, 175.660.- Ft összegű rendszeres gyermekvédelmi támogatás.

A rendelkezésre álló előirányzatok 43,9 %-a került kifizetésre. A felhasználási mutató az erre az időre elvárható szerint, figyelembe véve azt, hogy egy jogcím esetében (karácsonyi csomagok) az év második felében merül fel nagyobb összegű kiadás.

A keret nem tartalmazza a BURSA HUNGARICA ösztöndíjhoz tartozóan kifizetett, 945.000.- Ft összegű kiadást.

Az **egyéb működési támogatásokat** a 3. melléklet 370., 372., 374., 377. címei tartalmazzák jogcímenként.

A kiadási csoport legnagyobb eleme a Völgységi Önkormányzatok Társulása (továbbiakban: Társulás) részére nevesített pénzátadás. Az eredeti előirányzatot a Gondozási Központot is érintő bérkompenzáció és ágazati pótlék emelte. A támogatásként elszámolt összeg 121.581.465.- Ft, amely a módosított előirányzat 64,63 %-ának felel meg.

Bonyhád Város Önkormányzata a gesztorként kapott központi forrást - beleértve az évközi kiegészítést is - az időarányos mérték feletti összegben átadta, amely túlfinanszírozás a bérkifizetésekkel és azok járulékai terhelődésével áll összefüggésben. Időszakos elszámolásokra kerül sor e jogcímen is, ennek alapján a félév végéig 13.419.811.- Ft többlettámogatás visszautalására került sor, amely visszautalás a félév végi banki szünnap miatt július 1-jén történt meg.

A Völgységi Önkormányzatok Társulásával megtörtént a 2019. évi feladatellátás bevételeinek és költségeinek elszámolása, melyre 3.000.000.- Ft-ot terveztünk. Az elszámolás megtörtént, melyet követően az Önkormányzatnak a tervezett összeget közelítő, 3.115.718.- Ft összegű fizetési kötelezettsége keletkezett.

A nemzetiségi önkormányzatoknak a részükre járó támogatásokat éves összegben átutaltuk.

A BONYCOM nKft részére 125.000.000.- Ft összegű pénzátadást terveztünk, amelyet a közfeladat-ellátási szerződésben rögzített szabályok alapján biztosítunk a vállalkozás részére. A félév során 60.000.000.- Ft átutalására került sor.

Ügyeleti ellátásra jóváhagyott összeg 6.895.680.- Ft, melynek utalására a meglévő támogatási szerződésben rögzítettek szerint teljes egészében megtörtént.

A sport és egyéb szervezetek részére jóváhagyott előirányzatok és azok kiutalása az alábbi:

|  |  |  |  |
| --- | --- | --- | --- |
| **Megnevezés** | **Eredeti előirányzat** | **Módosított előirányzat** | **Teljesített kiadás 06.30-ig** |
| Média támogatása | 500.000 | 500.000 | 500.000 |
| Sportszervezetek támogatása | 30.000.000 | 30.000.000 | 6.950.000 |
| Polgármesteri keret | 2.000.000 | 2.000.000 | 370.000 |
| Egyesületek, szervezetek | 6.000.000 | 3.000.000 | 2.000.000 |
| Diáksport támogatása | 2.000.000 | 2.000.000 | 1.000.000 |
| Polgárőrség támogatása | 2.000.000 | 2.000.000 | 1.000.000 |
| Összefogás Közhasznú Alapítvány, egyéb alapítvány | 2.500.000 | 2.500.000 | 1.250.000 |
| Önkéntes Tűzoltó Egyesület támogatása | 4.800.000 | 4.800.000 | 2.400.000 |
| Majos Értékeiért Egyesület | 2.000.000 | 2.000.000 |  |
| Majos SE TAO Önrész | 1.500.000 | 1.500.000 | 1.500.000 |
| **Összesen:** | **53.300.000** | **50.300.000** | **16.970.000** |

A Rendeletben nevesített szervezetekkel a támogatási szerződések megkötésre kerültek, a kiutalások ennek megfelelőek voltak.

A sportszervezetek 6.950.000.- Ft összegű támogatásának felosztásáról a vészhelyzet ideje alatt a polgármester a 90/2020. (IV.01.) határozattal, míg a további 23.050.000.- Ft felosztásáról a Képviselő-testület a 388/2020. (VI.25.) határozatával döntött, amely alapján a támogatási szerződések megkötésre kerültek, a kiutalásokra július hónap folyamán került sor.

Az egyesületek, szervezetek módosított támogatási kerete a 387/2020. (VI.25.) határozat alapján 3.000.000.- Ft, amely alapján a támogatási szerződésekben rögzített ütem szerint 2.000.000.- Ft kiutalása történt meg.

A 2019. évi egyedi állami támogatások elszámolásakor a téli rezsicsökkentés, valamint a rendkívüli önkormányzati támogatás elszámolása esetében keletkezett a fel nem használt támogatás emiatt visszafizetési kötelezettség, együttesen 2.485.900.- Ft összegben keletkezett.

Az intézmények által bonyolított, TOP 7.1.1.-16-2017. számú, a helyi közösség helyi közösségi fejlesztési stratégiájának megvalósítása pályázatához tartozóan 5 intézmény részére kerül kölcsön tervezésre. A kiadások üteme alapján a félév során a kölcsön folyósítására nem volt szükség.

**Felhalmozási kiadásokra** módosított előirányzatként 3.246.534.979.- Ft állt rendelkezésre.

Az elszámolt kiadások összege 664.606.739.- Ft, amely 20,47 %-os mértékű teljesítésnek felel meg.

A pályázati forrásból finanszírozott beruházások és felújítások aktuális állapotát a bevezető részben ismertettük, ezen információkat nem ismételjük meg. Összességében elmondható róluk, hogy a vonatkozó szerződésekben rögzített mérföldkövek szerint zajlanak a beszerzési, kivitelezési munkák. Ennek ellenére a pénzforgalmi oldalon a kifizetések alacsony összeget mutatnak, az év további részében, egyes esetekben a következő évben várható nagyobb volumenű kifizetés.

A csatolt melléklet 380., 381. címei alapján, a saját forrás terhére megvalósított fejlesztések előterjesztés készítésének időpontjában az alábbiak szerinti:

A tájékoztató az előterjesztéshez csatolt 3. melléklet címeire való hivatkozással készült.

-380/1: A műfüves pálya létesítéshez tartozó szerződés aláírásra került, az abban szereplő összeg kifizetésére augusztus hónap folyamán került sor a tervezettnél alacsonyabb összegben.

-380/4: Az önkormányzat lakás céljára történő vásárlás 10.000.000.- Ft-os előirányzata a 117/2020. (IV.15.) határozat alapján zárolásra kerül.

- 380/8: Mezőföldvíz KFT részére a törzstőke emelés összege a tervezettnek megfelelően átutalásra került.

- 380/12., 13., 14., 15., 16. Beruházási típusú kiadásként elszámolva állati hulladék tárolására alkalmas konténer vásárlásra, egy sebességmérő cseréjére, kisebb irodabútor beszerzésre került sor, együttesen 738.186.- Ft összegben.

- 380/16: A képviselők részére a tervezett összegek szerint beszerzésre kerületek a lap-topok.

- 380/17: A Mónus Illés utcai garázssor közvilágításának kiadására vonatkozó tervek elkészültek, jelenleg a kivitelezésre vonatkozó árajánlatok beszerzése zajlik.

- 381/1: Az intézményi felújítások 30.000.000.- Ft összegű kerete terhére nevesített feladatok közül a Bölcsőde teraszburkolata, valamint a Művelődési Ház tető beázás javítása készült el.

Alacsony pénzügyi teljesítés ellenére azonban elmondható, hogy a nevesített feladatok döntő részben a nyár folyamán megvalósulnak, a hozzá kapcsolódó kifizetések az év további részében jelentkeznek. (a Pitypang Óvoda tető felújítása)

- 381/3: Árok, járda, parkoló felújítás 30.000.000.- Ft felújítási keret terhére 290.450.- Ft kifizetésére került sor, amelynek terhére a Benczúr utca 62. számú ingatlan előtti térköves járda kialakítására került sor. A félévet követően emellett több munka elkészült, az ahhoz tartozó kiadások az év további részében merülnek fel.

- 381/5: József Attila utca út és járda felújítása: : Az utca felújításának első szakaszában elkészült az út alatt lévő közmű-vezetékek cseréje, jelenleg a térkövezési munkák folynak.

- 381/6: A váraljai táborban a tervezett költségek szerint 6 épület felújítása a szezon elejére elkészült.

- 381/7: A Pór Apát utca egy szakaszának felújítása befejeződött, a kifizetések a második félévre esnek.

- 381/8., 10.: Az Ifjúsági Ház, valamint a Szent Imre utcában tervezett nyílászáró csere és vakolat felújítás fejújítási céljai a 117/2020. (IV.15.) határozattal törlésre kerültek.

- 381/9: A Mezőföldvíz Kft által a fizetett bérleti díj terhére elvégzett közmű felújítások folyamatosak, számviteli elszámolásuk az év utolsó negyedévében történik.

- 381/16: Az önkormányzati lakások és helyiségek felújításának kerete terhére elkészült a hivatal épülete külső lépcsőjének felújítása.

Az **egyéb felhalmozási célú támogatások** előirányzata a házi- és gyermekorvosok praxisfejlesztési támogatását, a társasházi hőszigeteléshez adott támogatást, valamint a fonyódi tábor bérleti díja terhére átadott pénzeszköz előirányzatát tartalmazza.

A társasházak hőszigeteléséhez egyenként 200.000.- Ft összegű vissza nem térítendő támogatást terveztünk 2 társasház esetében. A támogatási szerződések július hónap során kerültek aláírásra, amely szerinti a kifizetés a második félévben történik.

A házi-, gyermek-, fogorvosok, valamint a védőnők 200.000.- Ft/praxis fejlesztési hozzájárulásban részesültek, a félév végéig 15 vállalkozás számára utaltuk ki a támogatási szerződésben rögzített összegeket, együttesen 3.000.000.- Ft összegben.

A fonyódi tábor felújításához átadásra kerülő pénzösszeg terhére a megállapodás aláírásra került, a kifizetés az év további részében történik.

A **fejlesztési célú hitelek** törlesztése a félév során a szerződésekben rögzített határidők szerint megtörtént, állománya célonként a félév végén az alábbi volt:

|  |  |  |  |
| --- | --- | --- | --- |
| Megnevezés | Önkormányzati ingatlanok felújítási hitele | Naperőmű park létesítésének hitele | Összesen |
| Nyitó állomány 2020.01.01. | 53.929.603 | 174 892 283 | 228.821.886 |
| Törlesztés | 5.322.400 | 5 083 333 | 10.405.733 |
| Záró állomány 06.30. | 48.607.203 | 169 808 950 | 218.416.153 |

A 2020. évi állami támogatások előlegeként érkezett 35.865.501.- Ft elszámolása a tervezett volumenben megtörtént.

**Tartalékok alakulása**

A tartalékok összegeit a csatolt 3. melléklet kiadások fejezet 394. címe tartalmazza.

A tartalékok összege a félév végén a költségvetéskor elfogadott összeget kismértékben meghaladja, a különböző jogcímű tartalékok együttes összege 37.388.909.- Ft-ot képeznek, melyből 32.789.909.- Ft-ot képez a különböző jogcímű céltartalékok összege, míg 4.599.000.- Ft-ot az általános tartalék.

A Képviselő-testület által önálló napirend keretében tárgyalásra kerülő Rendelet módosításában az általános tartalék összege jelentősen emelkedik.

Kérem a Tisztelt Képviselő-testületet a 2020. évi költségvetés I. félévi gazdálkodásról készült részletes előterjesztés alapján a végrehajtásról szóló tájékoztató tudomásulvételére.

**Határozati javaslat**

Bonyhád Város Önkormányzati Képviselő-testület az Önkormányzat 2020. évi költségvetése I. félévi végrehajtásáról szóló tájékoztatót tudomásul veszi.

Bonyhád, 2020. augusztus 25.

Filóné Ferencz Ibolya polgármester